Publication: Magyar Közlöny
Issue: MK-2000-38 (Year: 2000, Number: 38)
Era: 1990-2004
Section: a szociális és családügyi miniszter a köztisztviselők jogállásáról szóló 1992. évi XXIII. törvény alapján nevezi ki.
Paragraph Index: 523

2. A vitában álló felek a közvetítő által kidolgozott javaslatokkal kötelesek érdemben foglalkozni, de nem kötelesek elfogadni. A felek szabadon dönthetnek a javaslat elfogadásáról, illetve elvetéséről. D) A döntőbíró sajátos feladatai A döntőbíró az Mt.-ben kapott felhatalmazás alapján megállapítja a tényállást és amennyiben illetékessége a vitatott kérdésben egyértelműen megállapítható — az iratok áttanulmányozása, a felek, szakértők, illetve a vitában állók kezdeményezésére tanúk meghallgatása után — végleges döntést hoz. Ugyanakkor a döntőbíró határozata — az Mt. felhatalmazása alapján — kollektív szerződéses megállapodásnak minősül, s a kollektív szerződéssel kapcsolatban helye van munkaügyi jogvitának is. A döntőbírói eljárás garanciális szabályai:

Source: https://magyarkozlony.hu/hivatalos-lapok/1d19a337be201653d776f465ba225e9f5d326de9/dokumentumok/c38961d69b19bd481cf487fee8d0e77521306ae8/letoltes